જવાબઃ કેટલાક પાર્ટનર્સમાં ભાવનાત્મક લગાવ થવામાં સમય લાગે છે, ખાસ કરીને એરેન્જ મેરેજમાં. હું સમજી શકું છું કે, તમે અત્યારે એક મુશ્કેલ પરિસ્થિતિમાં છો. દરેક સંબંધોની કેટલીક મર્યાદાઓ હોય છે. તમારા પતિ તમારી સાથે ભાવનાત્મક રીતે જોડાયા નહિ, આથી તમે પોતાને એકલા અનુભવવા લાગ્યાં અને તેમના ફ્રેન્ડ સાથે તમારી મિત્રતા વધી ગઈ. અહીં કદાચ, તમારા અને તમારા પતિના બેસ્ટ ફ્રેન્ડ વચ્ચેનો શારીરિક સંબંધ સહજ લાગતો નથી. આ સંબંધે તમારા લગ્નજીવનમાં જે ભાવનાત્મક લગાવની ઉણપ હતી તે પૂરી કરી દીધી છે, જેને તમે અનુભવ્યો નહોતો. પતિ સાથેના અબોલા કે તેમની સાથેનું નીરસ લગ્નજીવન, જે તમે અહીં વર્ણવ્યું, તે એકસમાન રીતે મુખ્ય ચિંતા અને સંભવિત કારણ છે. તમારી સાથે જે થયું તેને તમે ભુલાવી શકો છો, તેમ છતાં અહીં એવું લાગે છે કે, તમારે અને તમારા પતિએ રિલેશનશિપમાં એક કપલ તરીકે વર્તવું જોઈએ. તમે તમારા પતિને પ્રેમ કરો છો અને તમે જે રીતે બધું સરખું કરવા માગો છો તે સારી વાત છે. આ બધું સરખું કરવામાં તમારા પતિનું ઇન્વોલ્વમેન્ટ પણ એક સારો વિચાર છે. જોકે તમારે નક્કી કરવાનું છે કે, તમે લગ્નને આગળ વધારવા માગો છો કે નહિ, જે પણ પરિસ્થિતિ આવે તેનો સામનો કરવા માટે તૈયાર રહેવું પડશે.